Jozef Horák

**Jozef Horák**, pseudonymy **Ivan Mráz**, **Ján Adam**, **Ján Adamov**, **Jožo H. Tepliansky** (* 30. január 1907, Banská Štiavnica-Štefultov, Slovensko – † 11. jún 1974, Prešov, Slovensko) bol slovenský prozaik, dramatik, básnik, redaktor, literárny teoretik, zostavovateľ čítaniek a učebníc, autor literatúry pre deti a mládež, kultúrny a osvetový pracovník.

## Životopis

Narodil sa v rodine baníka Jána Horáka a jeho manželky Kataríny ako jedno z ich štyroch detí. Jeho otec zomrel v roku 1914 v 1. svetovej vojne a o rodinu sa starala len matka, ktorá zomrela v roku 1923. Študoval na gymnáziu v Banskej Štiavnici, neskôr v učiteľskom ústave. Pôsobil ako učiteľ v Teplej, v rokoch 1946 – 1948 pôsobil ako ľudovýchovný referent v Matici slovenskej v Martine, kde bol tiež redaktorom detského časopisu Slniečko a redigoval edície Most a Kvety. Po odchode z Matice slovenskej pôsobil od roku 1953 ako riaditeľ na škole v Svätom Antone, neskôr v Podsitnianskej a v rokoch 1964 – 1967 v Banskej Štiavnici. Zomrel 11. júna 1974 v Prešove, no pochovaný je v Banskej Štiavnici.

## Tvorba

Jeho beletristické diela čerpali z banskoštiavnického prostredia, odkiaľ pochádzal. Napísal takmer štyri desiatky knižiek. Debutoval v roku 1927 básňou *Ecce!* v regionálnom periodiku Hlasy spod Sitna, zbierkou povestí *[[Sitniansky vartár]]*.

## Ocenenia

* 1954 – Štátna cena Klementa Gottwalda (za román *Šachty*)

## Dielo
### Próza pre dospelých

* 1940 – *Biele ruky*, novela
* 1942 – *Legendy*, poviedky
* 1942 – *Zlaté mesto*, historický román
* 1943 – *Táliky*, román
* 1946 – *Zahmlený návrat*, novela
* 1947 – *Hory mlčia*, povstalecký román
* 1950 – *Vysoká pec*, zbierka noviel a poviedok
* 1953 – *Šachty*, román
* 1954 – *Na baňu klopajú*, zbierka noviel a poviedok
* 1962 – *Lukavická škola*
* 1964 – *Prípad na bani Joachim*
* 1968 – *Smrť kráča k zlatému mestu*, historický román (voľné pokračovanie románu *Zlaté mesto*)
* 1974 – *Volanie lesa*, životopisný román, ktorý vyšiel pre dospelých až posmrtne (Jozef Dekret-Matejovie)

### Próza pre deti a mládež

* 1937 – *Sitniansky vatrár*, zbierka povestí
* 1939 – *Zvonárik od svätého Ilju*, zbierka povestí
* 1940 – *Sitnianska biela skala*, zbierka povestí
* 1941 – *Víchrica*, román
* 1942 – *Oceľový tátoš*, vlastenecké dielo
* 1944 – *Na perutiach vtáka Ohniváka*, vlastenecké dielo
* 1945 – *[[Hudcov vrch]]*, zbierka povestí
* 1946 – *Mašinový doktor*, rozprávka
* 1947 – *Sebechlebskí hudci*, historický román
* 1948 – *Zlatá jaskyňa*, rozprávka
* 1948 – *Tri citróny*, rozprávka
* 1949 – *Pikulík*, rozprávka
* 1950 – *Sto kociek cukru*, krátke prózy
* 1952 – *Pionierske srdce*, román
* 1953 – *A kto je viac*, zbierka poviedok a noviel
* 1956 – *Horou pieseň šumí*, životopisný román (Jozef Dekret-Matejovie)
* 1959 – *Kremnický zlatý človek*, kniha povestí
* 1960 – *Červená šatka, biely mak*
* 1962 – *Strieborné hlbiny*, životopisný román (Matej Kornel Hell a Jozef Karol Hell)
* 1964 – *Ako kukučky chotár merali*, povesti
* 1968 – *Veľké dobrodružstvá malej kolobežky*, rozprávka
* 1972 – *Leteli sokoli nad Javorinou*, historický román
* 1973 – *Sedemtónový Tóno a žuvačková princezná*, rozprávka
* 1976 – *Biela pionierka*

### Drámy a scenáre

* 1962 – *Lendacký zvon*, rozhlasová hra
* 1971 – *Súľovský sokoliar*, divadelná hra
* *Hviezdy nad šachtami*, filmový scenár

### Výbery

* 1965 – *Povesti spod Sitna*
* 1965 a 1969 – *Povesti*
* 1966 – *Biele ruky*
* 1972 – *Šašovský hradný pán*
* 1973 – *Návraty*

### Ostatné diela

* 1956 – *Literatúra pre deti a mládež, dôležitý prostriedok socialistickej výchovy nových pokolení*, teoretická štúdia
* 1956 a 1963 – *Čítanka pre 5. ročník*
* 1957 – *Obrázky z našich dejín*

### Sfilmované diela

* 1975 – *Sebechlebskí hudci* (podľa diela *Sebechlebskí hudci*)
* 1980 – *Barbara Rösslová* (podľa diela *Zlaté mesto*)

Kategória:Narodenia v 1907
Kategória:Úmrtia v 1974
Kategória:Osobnosti z Banskej Štiavnice
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí básnici
Kategória:Slovenskí dramatici
Kategória:Slovenskí pedagógovia